Tyskland: Historsik dårlig valg for sosialdemokratene
I det de første prognosene fra valget i Tyskalnd kom klokken 18 var det som om luften gikk ut av ballongen i Willy-Brandt-Haus i Berlin, som er hovedkvarteret til sosialdemokratene (SDP). – Det er ikke mulig!, sa en av de svært skuffede tilhengerne i det det ble klart at partiet har gjort sitt dårligste valg på mange år. De foreløpige prognosene viser 20 prosent oppslutning og partiet blir riktig nok det nest største partiet, men resultatet for (SDP) er imidlertid historisk lave. Samtidig gjør det høyrepopulistiske partiet Alternativ for Tyskland (AfD) sin første entré i det tyske parlamentet med en oppslutning på 13,5 prosent ifølge prognosene. I det resultatet til AfD kom opp på storskjermen i Willy-Brandt-Haus brøt det ut av en ung kvinne: – Åh, jeg føler jeg må spy! VGs reporter på stedet ba henne om å utdype, men det kunne hun ikke fordi kvinnen er ansatt i sekretariat i SPD og har dermed ikke lov til å uttale seg. Partiet som i senere tid har markert seg som innvandringskritisk og islamkritisk ligger ann til å bli det tredje størst partiet i landet. – Vi kommer til å endre dette landet, sier Alexander Gauland partileder for AfD, mdeler DPA. Angela Merkels kristendemokratiske parti CDU og søsterpartiet CSU får til sammen 32,5 prosent av stemmene, viser dee første prognosene. Merkel ligger dermed an til å gå inn i sin fjerde periode som forbundskansler. De siste årne har hennes kristenkonservative partiallianse CDU/CSU regjert sammen med sosialdemokratiske SPD. Prognosene tyder på at koalisjonen fortsatt vil ha flertall i nasjonalforsamlingen. SPD sier imidlertid at det ikke har noen planer om å gå inn i en ny koalisjonsrunde med Merkel. Shultz opplyser i sin tale under valgvaken at han vil fortsette å lede partiet i opposisjon. – Resultatene er vanskelige og det er bittert, sier han. – Vi skal fortsette å jobbe mot vårt mål, sier Shultz. Die Linke får 9 prosent, De grønne 9,5 prosent, og høyreliberale FDP 10,5 prosent. Det kan også bli flertall for en mulig koalisjon mellom CDU/CSU, FDP og Grüne, melder NTB.
Mens sosialdemokratene i Tyskland gjør sitt dårligste valg på mange år, enterer det høyrepopulistiske partiet AfD parlamentet for første gang.